Aplikimi për t'u pajisur me Çertifikatë Përdorimi

Çdo subjekt, i cili kërkon të pajiset me leje apo të paraqesë deklaratë paraprake për kryerje punimesh, është i detyruar të dorëzojë aplikimin për leje apo deklaraten dhe dokumentacionin shoqërues nëpërmjet sistemit elektronik të lejeve.

Sistemi elektronik i lejeve shërben si pika e vetme, nëpërmjet të cilit:

1. paraqitet, elektronikisht, kërkesa për leje, sipas legjislacionit të planifikimit dhe zhvillimit të territorit;
2. komunikohen vendimet institucionale për kërkesat e përcaktuara në shkronjën “a” të këtij paragrafi;
3. njoftohen aplikuesit lidhur me statusin e kërkesave të tyre.

Në bazë të Ligjit nr. 107/2014 "Për Planifikimin dhe Zhvillimin e Territorit" i ndryshuar dhe akteve nënligjore në zbatim të tij, në përfundim të proçesit të zhvillimit aplikuesi paraqet kërkesën për t’u pajisur me çertifikatë përdorimi.

**Dokumentacioni i nevojshëm:**

Subjekti aplikues i cili kërkon të pajiset me certifikatë përdorimi, duhet të depozitojë:

* Kërkesën për pajisjen me çertifikatë përdorimi, drejtuar pranë autoritetit të planifikimit sipas sistemi elktronik e-Lejet;
* Procesverbalin/aktin e kolaudimit të hartuar nga kolaudatori i licencuar, së bashku me licencën përkatëse, e cila duhet të jetë brenda afatit të vlefshmërisë.
* Deklaratën e përputhshmërisë të lëshuar nga subjekti ndërtues që ka kryer punimet, në të cilën konfirmohet kryerja e punimeve në përputhje me normat dhe standardet e sigurisë në fuqi.
* Dokumentacionin shoqërues, i cili përfshin:

- Situacion përfundimtar të punimeve.

- Relacion kolauditor/ supervizor.

- Deklarate përputhshmërie nga projketuesi (As-Built)

- Mandat pagesa mbi shlyerjen e Tarifave për akt kontrollet dhe Çertifikate përdorimi.

- Polica e sigurimit

- Aktet e kontrollit për proçeset e ndërtimit, sipas nenit 27/1 të VKM-së 408, datë 13.5.2015 “Për miratimin e rregullores së zhvillimit te territorit”, të ndryshuar, si më poshtë:

**Mbikëqyrja e punimeve**

Gjatë mbikëqyrjes së punimeve mbahen aktet e kontrollit për proceset e ndërtimit, nga subjektet, persona fizikë dhe juridikë, të pajisur me licencë në fushën e mbikëqyrjes së punimeve të ndërtimit, sipas fazave të mëposhtme:

a) Ngritja e kantierit të punimeve, përfshirë murin rrethues;

b) Piketimi i strukturës;

c) Përfundimi i themeleve dhe kuota 0;

ç) Përfundimi i karabinasë për të gjithë objektin;

d) Përfundimi i fasadave dhe rifiniturave të strukturës së re, përfshirë instalimet elektrike, të ngrohjes, ftohjes, hidraulike, të komunikimit elektronik;

dh) Përfundimi i sistemimit të jashtëm, në planin e vendosjes së strukturës së re, përfshirë vendosjen e kutisë postare dhe lidhjen me infrastrukturat publike ekzistuese.

Aktet e kontrollit të përcaktuara në pikën 1, të këtij neni, depozitohen pranë njësisë vendore, të shoqëruara me një deklaratë përgjegjësie, të plotësuar nga subjekti/personi fizik, juridik që i ka hartuar, sipas fazave të grafikut të punimeve dhe afatit të lejes.